
Kehtestatud üldplaneeringu ülevaatamine

1. Asjaolud
20.10.2014 toimusid korralised kohalike omavalitsuste volikogude valimised. Vastavalt Planeerimisseaduse §29 lg 3 vaatab kohalik omavalitsus kuue kuu jooksul pärast kohalike omavalitsuste volikogude korralisi valimisi üle kehtivad üldplaneeringud ning teavitab tulemustest maavanemat. Sama seaduse §29 lg 4 alusel teavitatakse tulemustest ka avalikkust.
Kehtiv Narva linna üldplaneering kehtestati Narva Linnavolikogu 24.01.2013 otsusega  nr. 3. 
Narva Vanalinna linnaosa üldplaneering kehtestati 22.11.2012 otsusega nr 132 ning Narva linna tööstuspiirkonna linna osa üldplaneering kehtestati 21.10.2010 otsusega nr 143.
Üldplaneeringu eesmärgid on suures osas saavutamise algjärgus kuna planeering on värskelt kehtestatud. Kehtiva üldplaneeringu kehtivuse aja jooksul on Narvas kehtestatud 5 detailplaneeringut. Nendest 1 on muutnud üldplaneeringut. Uue kehtiva üldplaneeringu alusel on algatatud 9 detailplaneeringut, neist 1 toob ja 8 ei too eeldatavalt sisse uue üldplaneeringu muudatusi. Üldplaneeringut muutvate detailplaneeringute osakaal oluliselt vähenes peale uue üldplaneeringu kehtestamist.
Lisaks linna üldplaneeringule on Narva Linnavolikogu 21.10.2010 otsusega nr. 143 kehtestanud Tööstuspiirkonna linnaosa osaüldplaneeringu ning 22.11.2012 otsusega nr. 132 kehtestanud Narva Vanalinna linnaosa osaüldplaneeringu, mis on linna üldplaneeringu lahutamatud osad. 


2. Õiguslikud alused
2.1. Kohaliku omavalitsuse korraldamise seadus §22 lg 1 p 37 kohaselt volikogu pädevuses muud seadusega volikogu ainupädevusse antud küsimused.  
2.2. Planeerimisseaduse  §29 lg 3 alusel kehtestatud üldplaneeringud vaatab üle kohalik omavalitsus ja esitab ülevaatamise tulemused maavanemale hiljemalt kuue kuu jooksul pärast kohalike omavalitsuste volikogude korralisi valimisi.
2.3. Planeerimisseaduse  §29 lg 4 alusel kehtestatud planeeringute ülevaatamise tulemustest informeerib kohalik omavalitsus avalikkust vastavas ajalehes.




3. Otsus
Jätta kehtima Narva Linnavolikogu 24.01.2013 otsusega nr. 3 kehtestatud Narva linna üldplaneering koos selle osade Narva Vanalinna linnaosa üldplaneeringu (kehtestatud 22.11.2012 otsusega nr 132) ja Narva linna tööstuspiirkonna linna osa üldplaneeringu (kehtestatud 21.10.2010 otsusega nr 143) ning kõigi kehtestatud detailplaneeringutega (Lisa 1).


4. Rakendussätted
4.1  Käesolev otsus jõustub seadusega sätestatud korras.
4.2 Narva Linnavalitsuse Arhitektuuri- ja Linnaplaneerimise Ametil esitada üldplaneeringu ülevaatamise tulemused  Ida-Viru Maavanemale 5 päeva jooksul pärast käesoleva otsuse jõustumist.
4.3  Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teadaandeid.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

